PATVIRTINTA

 Rokiškio rajono savivaldybės tarybos

 2024 m. balandžio 25 d. sprendimu Nr. TS-

**BIUDŽETINĖS ĮSTAIGOS ROKIŠKIO RAJONO SAVIVALDYBĖS PRIEŠGAISRINĖS TARNYBOS 2023 metų VEIKLOS ataskaita**

**I. PRIEŠGAISRINĖS TARNYBOS VEIKLOS POBŪDIS IR TIKSLAI**

Rokiškio rajono savivaldybės priešgaisrinė tarnyba yra savivaldybės biudžetinė įstaiga – nuolatinės parengties civilinės saugos ir gelbėjimo sistemos dalis, gesinanti gaisrus ir atliekanti pirminius žmonių bei turto gelbėjimo darbus.

Priešgaisrinės tarnybos kontaktai: Respublikos g. 64, LT- 42129 Rokiškis, tel. 8 458 71 037, el. paštas rokiskio.spt@gmail.com.

Priešgaisrinė tarnyba yra savarankiškas juridinis asmuo (įm. kodas 173236814), turintis antspaudą su įstaigos pavadinimu, sąskaitas banke, blankus, atributiką. Priešgaisrinės tarnybos finansiniai metai sutampa su kalendoriniais metais. Įstaiga nėra PVM mokėtoja.

Priešgaisrinės tarnybos veiklos laikotarpis neterminuotas.

Priešgaisrinės tarnybos veikla pagal ekonominės veiklos rūšių klasifikatorių – priešgaisrinių tarnybų veikla (00.84.25).

Priešgaisrinės tarnybos tikslas yra išsaugoti žmonių gyvybę, sveikatą, turtą, apsaugoti aplinką nuo ekstremalių įvykių ir situacijų poveikio.

Priešgaisrinės tarnybos struktūrą sudaro administracija ir padaliniai (ugniagesių komandos):

|  |  |  |  |
| --- | --- | --- | --- |
| Eil.Nr. | Ugniagesių komanda | Adresas | Telefonas |
| 1 | RRSPT(administracija) | Respublikos g. 64, LT-42129 Rokiškis | (8 458) 71 037 |
| 2 | Čedasų | Klevų g. 10, Čedasų mstl., Rokiškio kaim. sen., LT-42434 Rokiškio rajono sav. | 8 630 04 034 |
| 3 | Juodupės | Pergalės g. 2G , Juodupė, LT-42466 Rokiškio rajono sav. | 8 630 04 036 |
| 4 | Jūžintų | Beržų g. 18, Jūžintai, LT-42265 Rokiškio rajono sav. | 8 630 04 037 |
| 5 | Kamajų | Duokiškio g. 38., Kariūnų k., Kamajų sen., LT-42287 Rokiškio rajono sav. | 8 630 04 038 |
| 6 | Kriaunų | Sartų g. 2E, Kriaunos,LT-42254 Rokiškio rajono sav. | 8 630 04 039 |
| 7 | Laibgalių | Jūžintų g.35A, Laibgalių k., Jūžintų sen.,LT-42273 Rokiškio rajono sav. | 8 630 04 049 |
| 8 | Obelių | Kamajų g. 27, Obelių priemiesčio k., Obelių sen., LT-42217 Rokiškio rajono sav. | 8 630 04 033 |
| 9 | Pandėlio | Puodžialaukės g. 24, Pandėlys, LT-42375 Rokiškio r. sav. | 8 630 04 032 |
| 10 | Panemunėlio | Pergalės g. 25, Panemunėlio glž. st., Panemunėlio sen., LT-42329 Rokiškio rajono sav. | 8 630 04 048 |

**II. TARNYBOS VEIKLA**

* 1. **2023 metų išvykimai į gaisrus, gelbėjimo ir kitus darbus**

|  |  |  |  |  |  |  |
| --- | --- | --- | --- | --- | --- | --- |
| Savivaldybės priešgaisrinė tarnyba, ugniagesių komanda | Į gaisro vietą gyvenamajame sektoriuje | Į gaisro vietą atviroje teritorijoje | Į gelbėjimo darbus | Į kitus darbus\* | Į pratybas | **Iš viso** |
| Čedasų | 14 | 2 | 8 | 4 | 12 | **40** |
| Juodupės | 25 | 1 | 23 | 9 | 12 | **70** |
| Jūžintų | 11 | 2 | 12 | 2 | 18 | **45** |
| Kamajų | 13 | 3 | 17 | 5 | 9 | **47** |
| Kriaunų | 7 | 0 | 5 | 1 | 8 | **21** |
|  |  |  |  |  |  |  |
| Laibgalių | 47 | 3 | 8 | 6 | 10 | **74** |
| Panemunėlio | 19 | 2 | 7 | 1 |  14 | **43** |
| Obelių | 34 | 2 | 19 | 3 | 13 | **71** |
| Pandėlio | 29 | 5 | 17 | 4 | 12 | **67** |
| **Iš viso per metus:** | **199** | **20** | **116** | **35** | **108** | **478** |

\* Žuvusiųjų transportavimas, vandens išsiurbimas, techninė pagalba, ūkio darbai.

**2. Personalas**

|  |  |  |  |
| --- | --- | --- | --- |
| Savivaldybės priešgaisrinėstarnyba | Pareigybės pavadinimas | Pareigybės lygis ir koeficientas | Pareigybių skaičius (vnt.) |
|  | patvirtintas\*\* | faktiškai |  |  | patvirtintas\*\* | faktiškai užimta |
| Administracija | 1.Tarnybos viršininkas | 1.Tarnybos viršininkas | A lygis | 12,0 | 1 | 1 |
| 2.Vyriausiasis specialistas | 3.Vyriausiasis specialistas | B lygis | 7,1 | 1 | 1 |
| 3.Vyresnysis specialistas | 4.Vyresnysis specialistas | A lygis | 8,7 | 1 | 1 |
| 4.Pakaitinis ugniagesys gelbėtojas | 5.Pakaitinis ugniagesys gelbėtojas | C lygis | 5,1–5,4 | 3 | 3 |
| Čedasų | 1.Skyrininkas | 1.Skyrininkas | C lygis | 6,6 | 1 | 1 |
| 2.Ugniagesysgelbėtojas | 2.Ugniagesysgelbėtojas | C lygis | 5,1–5,4 | 8 | 8 |
| Juodupės | 1.Skyrininkas | 1.Skyrininkas | C lygis | 6,6 | 1 | 1 |
| 2.Ugniagesysgelbėtojas | 2.Ugniagesysgelbėtojas | C lygis | 5,1–5,4 | 8 | 8 |
| Jūžintų | 1.Skyrininkas | 1.Skyrininkas | C lygis | 6,6 | 1 | 1 |
| 2.Ugniagesysgelbėtojas | 2.Ugniagesysgelbėtojas | C lygis | 5,1–5,4 | 8 | 8 |
| Kamajų | 1.Skyrininkas | 1.Skyrininkas | C lygis | 6,6 | 1 | 1 |
| 2.Ugniagesysgelbėtojas | 2.Ugniagesysgelbėtojas | C lygis | 5,1–5,4 | 8 | 8 |
| Kriaunų | 1.Skyrininkas | 1.Skyrininkas | C lygis | 6,0 | 1 | 1 |
| 2.Ugniagesysgelbėtojas | 2.Ugniagesysgelbėtojas | C lygis | 5,1–5,4 | 8 | 8 |
| Laibgalių | 1.Skyrininkas | 1.Skyrininkas | C lygis | 6,6 | 1 | 1 |
| 2.Ugniagesysgelbėtojas | 2.Ugniagesysgelbėtojas | C lygis | 5,1–5,4 | 8 | 8 |
| Panemunėlio | 1.Skyrininkas | 1.Skyrininkas | C lygis | 6,6 | 1 | 1 |
| 2.Ugniagesysgelbėtojas | 2.Ugniagesysgelbėtojas | C lygis | 5,1–5,4 | 8 | 8 |
| Obelių | 1.Skyrininkas | 1.Skyrininkas | C lygis | 6,0 | 1 | 1 |
| 2.Ugniagesysgelbėtojas | 2.Ugniagesysgelbėtojas | C lygis | 5,1–5,4 | 8 | 8 |
| Pandėlio | 1.Skyrininkas | 1.Skyrininkas | C lygis | 6,6 | 1 | 1 |
| 2.Ugniagesysgelbėtojas | 2.Ugniagesysgelbėtojas | C lygis | 5,1–5,4 | 8 | 8 |

\*\* Pareigybės pavadinimas nurodomas pagal vidaus reikalų ministro 2006 m. birželio 9 d. įsakymu Nr. 1V-218 patvirtintą metodiką.

Priešgaisrinėje tarnyboje 2023 metais įdarbinti 2 darbuotojai, atitikę keliamus kvalifikacijos ir fizinio pasirengimo reikalavimus.

Priešgaisrinėje tarnyboje 2023 m. gruodžio 31 d. dirbo 87 darbuotojai.

**3. Transporto panaudojimas**

|  |  |  |  |  |  |
| --- | --- | --- | --- | --- | --- |
| **Ugniagesių komanda** | **Automobilio markė (valst. Nr.)** | **Metinė rida (km)** | **Variklio darbas su siurbliu (val.)** | **Pagaminimo metai** | **Išvykimų skaičius** |
| Čedasų | GAZ-66(ZUA555) | 776 | 9,63 | 1983 |  40 |
| Juodupės | GAZ-66 (ZUA551) | 242 | 4,5 | 1988 |   70 |
| STEYR (LNZ237) | 987 | 6,8 | 1998 |
| Jūžintų | GAZ-66 (ZUA556) | 199 | 6,0 | 1988 |   45 |
| ,,Iveco Magirus FF135E“ (LTZ564) | 782 | 7,6 | 1994 |
| Kamajų | ,,Iveco Magirus 120-25AW“ (LAZ 247) | 842 | 6,33 | 1993 |  47 |
| Kriaunų | GAZ-66 (ZUA547) | 468 | 7,92 | 1987 |  21 |
| Laibgalių | GAZ-66 (ZUA550) | 126 | 2,17 | 1981 |   74 |
| GAZ-66 (spec.) (ZUA557) | 100 |  | 1986 |
| ,,Iveco Magirus FF135E“ (LAZ249) | 1430 | 24,67 | 1996 |
| Panemunėlio | GAZ-66 (ZUA554) | 163 | 4,83 | 1985 |   43 |
| Mercedes Benz 917AF (MNL581) | 81 | 8,4 | 1997 |
| Obelių | ,,Zil-131“(ZUG-583) | 442 | 11,75 | 1985 |  71 |
| ,,Mercedes Benz“ 1222AF (LPE697) | 698 | 10,92 | 1990 |
| Pandėlio | GAZ-66 (ZUA400) | 668 | 8,5 | 1990 |  67 |
| ,,Mercedes Benz“ 1222AF (LNZ224) | 855 | 12,42 | 1988 |

2023 m. savivaldybės biudžeto lėšomis už 50000,00 eurų įsigytas papildomai sukomplektuotas naudotas padidinto pravažumo (4x4), 1997 metų gamybos gaisrinis automobilis Panemunėlio ugniagesių komandai. Taip pat savivaldybės biudžeto lėšomis už 20000,00 eurų įsigytas padidinto pravažumo keleivinis mikroautobusas VW, skirtas ugniagesių komandų aprūpinimui ir ugniagesių pamainų pasikeitimui incidentų likvidavimo vietose.

Šiuo metu Priešgaisrinės tarnybos 7 ugniagesių komandose eksploatuojami Europos bendrijoje pagaminti, technologiškai pažangesni ir aprūpinti ne tik gaisrų gesinimo įranga, bet ir hidrauline žmonių bei turto gelbėjimo įranga autoavarijose ir pastatuose, gaisriniai automobiliai. Visų 9 ugniagesių komandų 85 ugniagesiai gelbėtojai yra aprūpinti asmeninėmis suslėgto oro kvėpavimo organų apsaugos priemonėmis. Gaisrų gesinimo technikos ir įrangos atnaujinimo dėka, priešgaisrinės tarnybos reagavimo į įvykius laiko vidurkis sutrumpėjo iki 11,78 min. visose rajono teritorijos vietovėse (priešgaisrinis standartas numato ne daugiau 18 min į 80 proc. visų išvykimų).

 .

**4. Veiklos organizavimas**

Vadovaujantis Lietuvos Respublikos priešgaisrinės saugos įstatymo 16 straipsnio 5 punktu ir Priešgaisrinės apsaugos ir gelbėjimo departamento direktoriaus 2010 m. gruodžio 23 d. įsakymu Nr. 1-366 „Dėl Priešgaisrinės apsaugos ir gelbėjimo departamentui prie Vidaus reikalų ministerijos pavaldžių įstaigų ir jų struktūrinių padalinių veiklos kontrolės užtikrinimo“, per 2023 m. Panevėžio priešgaisrinės gelbėjimo valdybos Rokiškio priešgaisrinė gelbėjimo tarnyba atliko Priešgaisrinės tarnybos visų ugniagesių komandų budinčių pamainų operatyvius veiklos patikrinimus. Patikrinimų metu buvo nustatyta, kad visos ugniagesių komandos buvo pasirengusios vykdyti joms keliamus reikalavimus. Esminių trūkumų ar pažeidimų, galinčių įtakoti tiesioginių tikslų įgyvendinimą nenustatyta.

Iki 2023 m. gruodžio 31 d. Priešgaisrinė tarnyba turi sudariusi 4 savanoriškos veiklos sutartis su savanoriais ugniagesiais, vykdančiais veiklą visoje rajono teritorijoje.

2023 m. Priešgaisrinė tarnyba vykdė edukacines mokomąsias priemones rajono mokymo įstaigose ir Skemų socialinės globos namuose.

2023 m. kartu su Panevėžio regiono aplinkos apsaugos departamento Kupiškio agentūros valstybiniais inspektoriais 2 kartus dalyvavome bendruose reiduose ir akcijose užkertant kelią pernykštės žolės ir draudžiamų deginti atliekų deginimui rajono teritorijoje, taip dalyvaudami nacionalinio oro taršos mažinimo plano įgyvendinimo priemonėse.

Rokiškio rajono savivaldybės taryba patvirtino Priešgaisrinės tarnybos parengtą Gaisrų prevencijos Rokiškio rajono savivaldybėje 2022–2024 metų programą. Vykdant programos priemonių planą, 2023 m. priešgaisrinė tarnyba aplankė 195 rajono gyventojų būstus. Lankymosi metu buvo atliktas priešgaisrinės būklės įvertinimas, seniūnijoms pateiktos rekomendacijos pastebėtiems trūkumams pašalinti.

**III. MATERIALINIAI IŠTEKLIAI**

Priešgaisrinė tarnyba patikėjimo teise disponuoja valstybės ir savivaldybės ilgalaikiu materialiuoju ir nematerialiuoju turtu, trumpalaikiu materialiuoju turtu, piniginėmis lėšomis, atsargomis bei atsako už patikėto turto efektyvų naudojimą ir saugumą.

Priešgaisrinė tarnyba finansuojama Rokiškio rajono savivaldybės biudžeto lėšomis.

Priešgaisrinės tarnybos finansinės, ūkinės bei kitos veiklos kontrolę vykdo Savivaldybės kontrolės ir audito tarnyba, kitos įgaliotos institucijos ir įstaigos Lietuvos Respublikos teisės aktų nustatyta tvarka.

Priešgaisrinės tarnybos finansinės ataskaitos teikiamos už visus 2023 biudžetinius metus. Finansinės ataskaitos pateikiamos piniginiais vienetais – eurais.

**1. Ilgalaikis turtas**

Ilgalaikio materialiojo turto balansinė vertė 2023 m. gruodžio 31 d. – 671465,48 Eur.

Sukaupta nusidėvėjimo – 324106,13 Eur.

Likutinė vertė – 347359,35 Eur.

**2. Trumpalaikis turtas**

Per 2023 metus buvo įsigyta atsargų už 57163,60 Eur. Panaudota veiklai atsargų už 33305,85 Eur. Atsargų likutis 2023 m. gruodžio 31 d. yra 76012,00 Eur.

Įstaiga savo veikloje piniginių ekvivalentų nenaudojo. Kasos neturime.

Ataskaitinio laikotarpio pabaigoje:

banke biudžeto lėšų likutis  – 0 Eur;

nebiudžetinių lėšų sąskaitoje lėšos iš kitų šaltinių ( 1,2 proc. parama nuo gyventojų pajamų mokesčio) – 3925,04 Eur.

**3. Finansavimo sumos**

4.1.Ataskaitinio laikotarpio pabaigoje gautinų finansavimo sumų neužregistruota.

4.2. Finansavimo sumos  per ataskaitinį laikotarpį:

iš valstybės biudžeto buvo gauta – 1321700,00 Eur;

iš Rokiškio rajono savivaldybės biudžeto – 143762,00 Eur;

iš kitų šaltinių – 3925,04 Eur (1,2 procento parama nuo gyventojų pajamų mokesčio).

Ilgalaikių įsipareigojimų 2023 gruodžio 31 dienai neturime.

Kreditinių įsiskolinimų turime 1824,87 Eur, kadangi  sąskaitos už gruodžio mėn. buvo gautos tik 2024 m. sausio mėn.

Dėl nepakankamo valstybės biudžeto finansavimo darbo užmokesčio fondui, skola Valstybiniam socialinio draudimo fondui sudaro 9679,72 Eur, Valstybinei mokesčių inspekcijai – 62467,87 Eur. Skolos padengtos iš 2024 m. skirtų asignavimų.

**4. Viešieji pirkimai**

Ataskaitiniais metais buvo vykdomi mažos vertės viešieji pirkimai prekėms ir paslaugoms. Bendra sudarytų sutarčių vertė – 18152,76 Eur. Prekių pirkta už 13892,10,00 Eur, paslaugų – už 4260,66 Eurų, darbų nepirkta. Bendras pirkimų skaičius – 27.

Per CVP IS buvo vykdomas 1 gaisrų gesinimo automobilio už 50000,00 Eur., 1 mikroautobuso už 20000,00 Eur., malkinės medienos ir degalų pirkimai.

Viešuosius pirkimus atlieka viršininko įsakymu sudaryta pirkimų komisija ir paskirti Rokiškio rajono savivaldybės priešgaisrinės tarnybos viešųjų pirkimų procese ir vidaus kontrolės sistemoje dalyvaujantys konfidencialumo ir nešališkumo deklaracijas pasirašę asmenys. Viešuosius pirkimus, kurie privalo būti atliekami centrinės perkančiosios organizacijos, atlieka Rokiškio rajono savivaldybės administracijos Viešųjų pirkimų skyrius.